Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2115

11. A mesterképzésbe való felvétel feltételei: A 4.2. pontban felsorolt szakokon szerezett szakképzettség esetén a hallgatónak a kredit megállapítása alapjául szolgáló ismeretek – felsőoktatási intézményben meghatározott – összevetése alapján elismerhető legyen legalább 40 kredit az alábbiak szerint: - 20 kredit jogtudományi és igazgatási, - 20 kredit társadalomtudományi és pedagógiai (szociológia, politológia, pszichológia, gyógypedagógia) ismeretkörökből. A mesterképzésbe való felvétel feltétele, hogy a felsorolt ismeretkörökből legalább kettőben legalább 10-10 kredittel rendelkezzen a hallgató. A hiányzó, legfeljebb 20 kreditet a mesterfokozat megszerzésére irányuló képzéssel párhuzamosan, a felvételtől számított két féléven belül, a felsőoktatási intézmény tanulmányi és vizsgaszabályzatában meghatározottak szerint kell megszerezni. A 4.3. pontban felsorolt szakokon szerezett szakképzettség esetén a hallgatónak a kredit megállapításának alapjául szolgáló ismeretek – felsőoktatási törvényben meghatározott – összevetése alapján elismerhető legyen legalább 60 kredit a korábbi tanulmányai szerint az alábbi ismeretkörökben: - jogtudományi és igazgatási ismeretek, - társadalomtudományi ismeretek: szociológia, társadalmi tanulmányok, politológia, pszichológia, kulturális antropológia, - szociális és pedagógiai ismeretek: szociális munka, szociálpedagógia, gyógypedagógia. A mesterképzésbe való felvétel feltétele, hogy a felsorolt ismeretkörökből legalább kettőben legalább 30 kredittel rendelkezzen a hallgató. A hiányzó, legfeljebb 30 kreditet a mesterfokozat megszerzésére irányuló képzéssel párhuzamosan, a felvételtől számított két féléven belül, a felsőoktatási intézmény tanulmányi és vizsgaszabályzatában meghatározottak szerint kell megszerezni.”

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes